Raahe

Raahe (mugažo suomen kelel, virktas [ˈrɑːhe], roč.: Brahestad [brɑːheˌstɑːd]) om Suomenman lidn valdkundan keskuzpalan päivlaskmas, Pohjoižpohjanma-agjas. Istorii Eländpunktan aluz om pandud vl 1649 ročilaižel Per Brage noremb-grafal, Suomenman jenaralgubernatoral. Lidn om nimitadud hänen oiktastuseks. Vl 1791 Brahestad sai štapel'oiktust sauvomha torguindvaražomid. Puine pertišt om saudud uden varuitoman projektan mödhe vn 1810 suren lämoipalon jäl'ghe. Raahe šingotase meriportal kivivoiterminalanke i raudan metallurgijan kombinatal. Geografijan andmused Lidn sijadase agjan päivlaskmas, kundan lodehes, Botnižen lahten randal. Matkad agjan Oulu-keskushesai om seičemekümne viž kilometrad pohjoižpäivnouzmha, Hel'sinki-pälidnhasai om 502 km suvhe orhal, 604 km avtotedme vai raudtel. Vn 2022 andmusiden mödhe lidnan ühthine pind om 1 888,94 km², sidä kesken kuivma — 1 015,33 km², meri — 860,72 km², sokaz ma otab 12,89 nellikkilometrad. Tobmuz Lidnankund jagase kaks'kümneks koumeks nimitadud rajonaks (üks'lugu suom.: kaupunginosa). Raahen municipaline suim kogoneb 43 ezitajaspäi. Edeližed lidnan pämehed oma Ari Nurkkala (keväz'ku 2017 — semendku 2022), Kari Karjalainen (2006−2016). Eläjad Vl 1980 kundan eläjiden lugu oli 27 362 ristitud, vl 2000 — 26 766 ristitud, vl 2010 — 25 656 ristitud, vl 2020 — 24 679 ristitud. Kaikiš suremb kundan ristitišt oli 28 431 eläjad vl 1985. Mamankelen mödhe (2016): suomen kel' — 97,5 %, ročin kel' — 0,1 %, toižed keled — 2,4 %. Galerei Sebruzlidnad Venäma Čerepovec, Vologdan agj, Venälaine Federacii (vspäi 1968) Slovakii Košice, Slovakii (1987) Norvegii Mu i Ran, Norvegii Homaičendad Irdkosketused Lidnankundan oficialine sait (raahe.fi). (suom.) (angl.) (roč.) (ven.)